paragraph_text: Ray of Light sedmi je studijski album američke pjevačice Madonne. Album je 3. ožujka 1998. objavila diskografska kuća Maverick Records. Nakon rođenja kćeri Lourdes, Madonna je započela suradnju s Patrickom Leonardom i William Orbitom za novi album. Nakon neuspješnih suradnji s nekim producentima, Madonna je odabrala novi glazbeni smjer s Orbitom koji je uključivao njegov trance i elektronski stil. Album se snimao četiri mjeseca, i to na kompujuterskim zvukovima u odsutnosti live benda.